实验赋  
蔚蔚实验，肇自丁卯。  
星分牛斗，扬子归浩。  
金陵风雅集，姑苏蕴藉饶。  
西临黄浦，北谙松涛。  
时启新篇，事待多劳。  
地接沧海，新风有韶；  
人育泽川，文英称茂。  
乔木深秀，澄湖影倒。  
练实庭户生，醴泉楼墙绕。  
未培梧而招鹓，莫掘渊而生蛟。  
汝怀经纬志，科创璇玑迎；  
余起高山兴，琴室流水报。  
含英咀华者，樱径为伴；  
披星戴月辈，灯火以犒。  
今朝特庆，华诞九州闻声；  
岁岁年年，节至各尽其韬。  
十年师友，得闻要言妙道；  
卅载志士，遍植幼李新桃。  
创群类不及之意，辟前人未取之道。  
秉实验意，踏边荒而未叹夐；  
刻攀登训，履孤绝以不觉高。  
既穷理而致用，又弘文以载道。  
作别何需沾襟，君必意气贯袍。  
敢涉山川市肆，何惧仗笔为刀？  
徐玄扈之明慎，吾人谨持；  
陈实庵之剑锋，后生犹抱。  
一途霜雪，风歌为谣。  
未有贰过，无复动摇。  
眉间成岩，眼底深宵。  
栉风且沐雨，归时可年少?  
松柏复青苍，师长尚安好？  
经年聚首，再话今朝：  
向美而生，卒志以老。  
曾于象塔砺鉴，竟得淬剑眠鞘！